作者：叶梦得
词牌/韵律：永遇乐

paragraphs: 天末山横，半空箫鼓，楼观高起。
指点栽成，东风满院，总是新桃李。
纶巾羽扇，一尊饮罢，目送断鸿千里。
揽清歌、馀音不断，缥缈尚萦流水。
年来自笑无情，何事犹有，多情遗思。
绿鬓朱颜，匆匆拚了，却记花前醉。
明年春到，重寻幽梦，应在乱莺声里。
拍阑干、斜阳转处，有谁共倚。